श्रम और रोजगार मंत्रालय
कोंकण रेलवे कॉर्पोरेशन लिमिटेड, मुंबई में एकमात्र बारगेनिंग एजेंट के लिए चुनाव
भारत सरकार के श्रम एवं रोजगार मंत्रालय के तहत केंद्रीय मुख्य श्रम आयुक्त ने दिनांक 4 अगस्त 2021 और 5 अगस्त 2021 को कोंकण रेलवे कॉर्पोरेशन लिमिटेड, मुंबई में कामगारों की ओर से एक मात्र बारगेनिंग एजेंट के लिए चुनाव किया गया। जिसके बाद मतगणना 6 अगस्त 2021 को हुई।
यह प्रक्रिया केआरसीएल प्रबंधन के अनुरोध पर शुरू की गई थी। ताकि प्रतिष्ठान में सुचारू औद्योगिक संबंध सुनिश्चित किया जा सके। महामारी और भारी बारिश के मौसम के दौरान चुनाव का बेहतर तरीके से संचालन रिटर्निंग ऑफिसर और डिप्टी सीएलसी © मुंबई और उनकी टीम द्वारा किया गया। विस्तृत योजना, बेहतर निष्पादन और केआरसीएल प्रबंधन द्वारा लॉजिस्टिक आदि की व्यवस्था में तुरंत सहयोग के कारण चुनाव सफलतापूर्वक संपन्न हो पाया।
इस साल दो यूनियन चुनाव लड़ रही थीं। केआरसीएल में चुनाव कराना हमेशा, एक कठिन काम रहा है क्योंकि जम्मू-कश्मीर और नई दिल्ली में इसकी टीम को छोड़कर कर्मचारियों के ऑफिस का विस्तार 740 किलोमीटर से अधिक क्षेत्र में है।
कर्मचारी संघ  की मान्यता की अवधि अप्रैल 2020 में समाप्त हो गई थी। कोविड-19 महामारी के कारण, चुनाव प्रक्रिया समय पर शुरू नहीं हो पाई। महामारी की पहली लहर के अंत में, सीएलसी कार्यालय ने डीवाईएलसीसी , मुंबई को एक रिटर्निंग अधिकारी के रूप में नामित किया था। और इसकी पहली बैठक फरवरी 2021 के महीने में होने की संभावना थी। इसके लिए आपदा प्रबंधन नियमों के अनुपालन में, पूर्व अनुमति प्राप्त करने का निर्देश दिया गया था। स्थानीय डीएमए यानी जिलाधिकारी द्वारा अनुमति प्राप्त करने की कोशिश भी की गई, इस बीच देश में महामारी की दूसरी लहर आ गई।
जब दूसरी लहर का प्रभाव कम हो रहा था, तो फिर से यूनियनों और प्रबंधन ने चुनाव कराने के लिए दबाव बनाना शुरू कर दिया। क्योंकि चुनाव में पहले ही एक साल से अधिक की देरी हो चुकी थी। इसलिए वर्तमान रिटर्निंग ऑफिसर  ने विभिन्न डीएम से अनुमति प्राप्त करने के लिए हर संभव प्रयास किया। इसके बाद कई कठिन शर्तों के साथ अनुमति प्रदान की गई और उसके बाद चुनाव हो सके।
औद्योगिक उपक्रमों के प्रबंधन के अनुरोध पर भारतीय खाद्य निगम के मामले में भारत के माननीय सर्वोच्च न्यायालय द्वारा निर्धारित दिशा-निर्देशों के अनुसार एमओएलई द्वारा सभी प्रक्रियाएं पूरी की गईं। माननीय उच्च न्यायालय मुंबई के एक आदेश के साथ, मौजूदा संगठन चुनावों के लिए वर्ष 1997 से चुनाव प्रक्रिया शुरू हुई थी।
केआरसीएल का गठन कंपनी अधिनियम 1956 के तहत किया गया है। कंपनी का मुख्यालय महाराष्ट्र के बेलापुर, मुंबई में स्थित है। इसकी 740 किमी लंबी रेलवे लाइन महाराष्ट्र, गोवा और कर्नाटक राज्यों को जोड़ती है और पहाड़ी कोंकण क्षेत्र से गुजरती है। इसके अलावा कॉरपोरेशन जम्मू और कश्मीर आदि जैसे पहाड़ी क्षेत्रों में भी कुछ कठिन निर्माण परियोजनाओं को भी चला रहा है।
संगठन के विस्तृत भौगोलिक क्षेत्र को देखते हुए गोवा से होते हुए बेलापुर से मंगलौर तक 26 बूथ बनाए गए थे। इसमें दिल्ली और जम्मू और कश्मीर में रियासी भी शामिल थे। मंत्रालय ने सभी कोविड प्रोटोकॉल का पालन करते हुए स्वतंत्र और निष्पक्ष चुनाव सुनिश्चित करने के लिए कोई कसर नहीं छोड़ी थी। बिना किसी अड़चन के चुनाव प्रक्रिया को पूरा किया गया ताकि संविधान की अनुसूची 19 के तहत समवर्ती अधिकारों के अभाव में कामगारों को उपयुक्त उपकरण प्रदान किया जा सके।
केआरसीएल के चुनाव सफलतापूर्वक सम्पन्न होने पर मुंबई क्षेत्र के केंद्रीय मुख्य श्रम आयुक्त श्री डी.पी.एस. नेगी और प्रबंधन ने सभी अधिकारियों व कर्मचारियों को बधाई दी। साथ ही शांतिपूर्ण चुनाव पूरा करने उसमें भागीदारी और जीत के लिए यूनियनों को भी बधाई दी।